Source: http://www.druckeria.ro/tag/alberto-gheorghescu/
Timestamp: 2020-07-12 22:45:51+00:00

Document:
alberto gheorghescu Archives - Druckeria
CSM Timișoara, aur cu ștafeta, în a doua zi a Campionatelor Naționale de la Pitești
Atleții de la CSM Timișoara au încheiat etapa finală a Campionatelor Naționale de la Pitești cu o medalie de aur, obținută prin ștafeta masculină de 4x400m. Al treilea titlu național pentru clubul de pe Bega în weekend-ul ce tocmai s-a încheiat, după reușitele lui Cosmin Dumitrache, la 110m garduri, și Adrian Drăgan, la 400m.
Ștafeta de la CSM Timișoara, în componența Gabriel Grunwald, Marcus Drăghici, Alberto Gheorghescu, Adrian Drăgan, a realizat cel mai bun timp total al probei, 3:13.86, devansând de puțin gazdele de la CSU Pitești și pe CSM Ploiești.
Aurul obținut de băieți la ștafeta de 4×400 a fost, de altfel, singura medalie cucerită de atleții timișoreni în ultima zi a concursului de la Pitești. Cel mai aproape de podium s-a situat Ioana Gheorghe, clasată pe 5 în proba de 200m, cu timpul 24.36. În aceeași cursă, a alergat și Livia Cristurean, sosită a zecea, cu timpul 25.95. La 5.000m masculin, fondistul Andrei Bărbuț s-a clasat al șaselea, cu timpul 14:54.49. În fine, în cursa de 800m, Ilie Brancu (LPS Banatul / CS Athletics Timișoara) a încheiat pe 13, fiind cronometrat cu 1:56.11.
După aurul cucerit sâmbătă cu ștafeta de 4x100m de la CSM Craiova, timișoreanul Silviu Nișu a concurat și în proba de 200m. Locul 5 pentru atletul în vârstă de 37 de ani (de altfel, veteranul acestei probe), cu timpul 21.98.
Filed Under: Alte sporturi, Stire de ultima ora Tagged With: adrian dragan, alberto gheorghescu, athletics timisoara, atletism, csm timisoara, ilie brancu, ioana gheorghe, pitesti, silviu nisu, stafeta
Cosmin Dumitrache își păstrează supremația la 110 metri garduri! Patru medalii pentru aleții timișoreni la Pitești
La finalul săptămânii trecute, stadionul „Nicolae Dobrin” din Pitești a găzduit cea de-a doua etapă a Campionatelor Naționale de atletism pentru seniori, tineret și juniori 2. O rundă în care cluburile timișorene au avut puțini reprezentanți, dar care au avut, în mare parte, comportări foarte bune în Trivale.
Singurul aur pentru CSM Timișoara a fost obținut de Cosmin Dumitrache. Hurdlerul în vârstă de 21 de ani s-a impus în proba de 110 metri garduri, înregistrând 14.30 secunde în finală, cu 25 de sutimi în spatele ieșeanului Adrian Boldeanu. De remarcat că în seriile de calificare, timișoreanul încheiase pe locul al doilea, fiind depășit cu doar o sutime de sportivul de la Poli Iași. În această etapă a „Naționalelor”, Dumitrache a concurat și într-o probă atipică pentru el, 200m plat, în care s-a clasat al 12-lea, cu timpul 22.71.
CSM Timișoara și-a trecut în palmares și două medalii de argint în weekend, la Pitești. În proba de 10.000 de metri, fondistul Andrei Bărbuț s-a clasat al doilea, terminând cursa în 31:50.72 minute, la peste un minut în spatele câștigătorului, Nicolae Soare, de la Știința Bacău. Tot un argint a bifat și Adrian Drăgan, în proba de 400m plat. Sibianul legitimat la finele anului trecut de CSM Timișoara a înregistrat 48.10 secunde, proba fiind câștigată de Radu Cristian, de la CSM Ploiești, care a coborât cu o sutime sub pragul de 48 de secunde. Tot în cursa de 400m am consemnat și singurul bronz al delegației timișorene, prin Alberto Gheorghescu (48.30 secunde). În această probă, CSM Timișoara a mai fost reprezentată de Gabriel Grunwald, clasat al zecelea, cu timpul 50.01.
Etapa finală a Campionatului Național va avea loc peste aproape o lună, la 26 iulie, tot la Pitești.
Filed Under: Alte sporturi, Stire de ultima ora Tagged With: adrian dragan, alberto gheorghescu, andrei barbut, atletism, cosmin dumitrache, csm timisoara, gabriel grunwald, nicolae dobrin, pitesti
Trei podiumuri pentru atleții timișoreni la Balcaniada de juniori de la Denizli
Cosmin Ilie Dumitrache, la un vârf de nas distanță de aur la 110 metri garduri
La sfârșitul săptămânii trecute a avut loc în Turcia, la Denizli, Balcaniada rezervată juniorilor. În lotul României s-au regăsit și trei atleți timișoreni, fiecare dintre ei urcând câte o dată pe podium.
România s-a clasat pe locul 2 în clasamentul general la masculin al Balcaniadei de juniori de la Denizli, cu un total de 200 de puncte, în urma gazdei Turcia. La performanța tricolorilor au contribuit din plin și doi atleți timișoreni. E vorba despre Cosmin Ilie Dumitrache și Alberto Gheorghescu, ambii prezenți pe podium la probele la care au concurat.
Cosmin Dumitrache, hurdlerul în vârstă de 19 ani de la CSM Timișoara, a ocupat poziția secundă a probei de 110 metri garduri, realizând un timp de 14.06.063. Lupta pentru prima poziție a fost decisă la o fracțiune de secundă, bulgarul Krasimir Stoychev înregistrând 14.06.061, timp prin care i-a smuls la mustață aurul atletului timișorean. Pentru performanța sa din proba sa de specialitate, Dumitrache a contribuit cu 11 puncte la zestrea totală a echipei României.
Puncte importante a adus și Alberto Gheorghescu, în proba de ștafetă 4x400m, unde a făcut echipă cu Pavel Nichituș, Marius Coprean și Vlad Dulcescu. Cei patru tricolori au înregistrat 3:17.77, ieșind pe locul 3 după un finish la fotografie cu Grecia (3:17.24) și Serbia (3:17.29). Proba la care a concurat și atletul din generația 1995 de la CSM Timișoara i-a adus României 10 puncte. Să mai spunem că Alberto Gheorghescu a concurat și la 400m plat, dar în afara concursului, înregistrând 49.92.
România s-a clasat pe podium în clasamentul pe echipe și cu fetele, care au încheiat însă cu o treaptă mai jos decât băieții. Timișoara a fost reprezentată aici doar de Delia Irimia, sportivă născută în 1997 și legitimată la CSM Timișoara, care a obținut însă singurul aur al micuței delegații din capitala Banatului. Ștafeta de 4x400m a României, în care alături de Irimia au mai concurat Loredana Cerășilă, Nicoleta Zavelca și Roxana Ene, a încheiat prima, cu timpul 3:51.29, la mai bine de patru secunde în fața Greciei și la cinci și jumătate de Serbia. La fel ca Alberto Gheorghescu, și Delia Irimia a alergat în afara concursului la 400m, obținând al șaptelea timp la general, 59.90.
Pentru atletismul timișorean vor continua reprezentările internaționale. Adelina Pastor și Sorin Vătămanu pleacă astăzi în Finlanda, la Tampere, acolo unde în perioada 11-14 iulie vor avea loc Campionatele Europene de tineret (U23).
Filed Under: Alte sporturi Tagged With: alberto gheorghescu, atletism denizli, atletism timisoara, balcaniada juniori denizli, breaking, cosmin dumitrache, csm timisoara, delia irimia, Druckeria, lps banatul

References: CSM 
 CSM 
 CSM 
 CSM 
 CSM 
 csm 
 CSM 

CSM 
 CSM 
 CSM 
 CSM 
 csm 
 CSM 
 CSM 
 CSM 
 csm